CELEX: 22008D0033
Language: fi
Date: 2008-03-14 00:00:00
Title: ETA:n sekakomitean päätös N:o 33/2008, tehty 14 päivänä maaliskuuta 2008 , ETA-sopimuksen liitteen XVIII (Työterveys ja -turvallisuus, työoikeus sekä miesten ja naisten tasa-arvoinen kohtelu) muuttamisesta

10.7.2008   
            
            
               FI
            
            
               Euroopan unionin virallinen lehti
            
            
               L 182/30
            
         
      ETA:N SEKAKOMITEAN PÄÄTÖS
   
   N:o 33/2008,
   tehty 14 päivänä maaliskuuta 2008,
   ETA-sopimuksen liitteen XVIII (Työterveys ja -turvallisuus, työoikeus sekä miesten ja naisten tasa-arvoinen kohtelu) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XVIII muutettiin 26 päivänä lokakuuta 2007 tehdyllä ETA:n sekakomitean päätöksellä N:o 132/2007 (1).
            
         
               (2)
            
            
               Miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa 5 päivänä heinäkuuta 2006 annettu Euroopan parlamentin ja neuvoston direktiivi 2006/54/EY (uudelleenlaadittu toisinto) (2) olisi otettava osaksi sopimusta.
            
         
               (3)
            
            
               Direktiivillä 2006/54/EY kumotaan 15 päivästä elokuuta 2009 neuvoston direktiivit 75/117/ETY (3), 76/207/ETY (4), 86/378/ETY (5) ja 97/80/EY (6), jotka on otettu osaksi sopimusta ja jotka olisi tämän vuoksi poistettava sopimuksesta 15 päivästä elokuuta 2009,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XVIII seuraavasti:
   
               1)
            
            
               Lisätään 21a kohdan (neuvoston direktiivi 97/80/EY) jälkeen kohta seuraavasti:
               
                           ”21b.
                        
                        
                           
                              32006 L 0054: Euroopan parlamentin ja neuvoston direktiivi 2006/54/EY, annettu 5 päivänä heinäkuuta 2006, miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa (uudelleenlaadittu toisinto) (EUVL L 204, 26.7.2006, s. 23).
                           Tätä sopimusta sovellettaessa direktiivin säännöksiä koskevat seuraavat mukautukset:
                           
                                       a)
                                    
                                    
                                       Korvataan 3 artiklan teksti seuraavasti:
                                       ’Jotta miesten ja naisten välinen täysi tosiasiallinen tasa-arvo toteutuisi työelämässä, tasa-arvoisen kohtelun periaate ei estä jäsenvaltioita pitämästä voimassa tai toteuttamasta sellaisia erityisetuja tarjoavia toimenpiteitä, joiden tarkoituksena on helpottaa aliedustettuna olevan sukupuolen ammatillisen toiminnan harjoittamista taikka ehkäistä tai hyvittää ammattiuraan liittyviä haittoja.’
                                    
                                 
                                       b)
                                    
                                    
                                       Lisätään 12 artiklaan kohta seuraavasti:
                                       ’5.   Islannin ja Norjan osalta 1 kohdan ensimmäisen virkkeen ilmaus ’17 päivän toukokuuta 1990’ korvataan ilmauksella ’1 päivän tammikuuta 1994’ ja Liechtensteinin osalta se korvataan ilmauksella ’1 päivän toukokuuta 1995’.’
                                    
                                 
                                       c)
                                    
                                    
                                       Korvataan 19 artiklan 4 kohdan a alakohdassa ilmaus ’perustamissopimuksen 141 artiklassa’ ilmauksella ’ETA-sopimuksen 69 artiklassa’.”
                                    
                                 
                     
         
               2)
            
            
               Poistetaan 17 kohdan (neuvoston direktiivi 75/117/ETY), 18 kohdan (neuvoston direktiivi 76/207/ETY), 20 kohdan (neuvoston direktiivi 86/378/ETY) ja 21a kohdan (neuvoston direktiivi 97/80/EY) tekstit 15 päivästä elokuuta 2009.
            
         2 artikla
   Direktiivin 2006/54/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 15 päivänä maaliskuuta 2008, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (7).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 14 päivänä maaliskuuta 2008.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
         
      
   
   
      (1)  EUVL L 100, 10.4.2008, s. 1.
   
      (2)  EUVL L 204, 26.7.2006, s. 23.
   
      (3)  EYVL L 45, 19.2.1975, s. 19.
   
      (4)  EYVL L 39, 14.2.1976, s. 40.
   
      (5)  EYVL L 225, 12.8.1986, s. 40.
   
      (6)  EYVL L 14, 20.1.1998, s. 6.
   
      (7)  Valtiosäännön asettamat vaatimukset on ilmoitettu.